Frank Coetzee - As Tyd Geld Was
Om te illustreer hoe waardevol tyd is, kom ons kyk hoe dit sou lyk as tyd geld was.
Vir berekenings het ek 'n skamele R10 per uur gevat en uitgewerk oor 'n gemiddelde leeftyd van 70 jaar.
R1 788 500 Slaap
R1 022 000 Naweke, vakansies
R766 500 Kinderjare, aftree
R638 750 Eet, bad, takies
R383 250 TV, ontspanning
Jy verloor in totaal dus R4 599 000
R1 533 000 Werk
Dit is hoeveel jy VERDIEN vir werk teen R10 per uur en die enigste inkomste waarmee jy blyplek, kos, klere, petrol en alle uitgawes regdeur jou lewe mee moet betaal.
"To get rich, you have to be making money while you're asleep." David Bailey
Niemand het nog ooit doodgegaan van harde werk nie, maar niemand het ook nog ooit ryk geword van harde werk nie want daarvoor is daar eenvoudig net te min TYD.
Tyd is geld, en om ryk te word, moet 'n mens besef jy het net soveel tyd en niks meer nie en dit dus nie net wys gebruik nie, maar ook meer tyd "bekom" deur outomatisering, doeltreffende tydsbestuur, ander mense se tyd gebruik tot jou voordeel.
Al die werknemers se TYD word gebruik om die BAAS ryk te maak want hulle lewe maar net van dag tot dag, spandeer hulle werkstyd om hulle baas ryk te maak, selfs so bietjie geld te verdien en die res van hulle tyd bloot te vermors.